Domov MUDr. Dallosa, n. o.

**KRÍZOVÝ PLÁN**

**v súvislosti s výskytom ochorenia COVID – 19 v zariadení sociálnych služieb**

1. Opatrenia štátnych inštitúcií

2. Plán preventívnych opatrení

3. Personálne zabezpečenie prevádzky v núdzovom stave

4. Sociálne služby v núdzovom stave bez vyhlásenia karantény

5. Sociálne služby v núdzovom stave počas vyhlásenia karantény

6. Opatrenia hospodárskej mobilizácie

Apríl 2020

**1. Opatrenia štátnych inštitúcií**

1.1. Sledovať aktuálne informácie o opatreniach ÚVZ SR, MZ SR, MPSVR SR chronologicky vzhľadom na vývoj problematiky mapujúcej šírenie koronavírusovej pandémie.

1.2. Zakladať do jednej zložky opatrenia v časovom slede.

1.3. Nariadenia operatívne zavádzať do prevádzky zariadenia. Vhodnou formou informovať zamestnancov a klientov o aktuálnych opatreniach a odporučeniach.

1.4. Vedenie zariadenia sociálnych služieb je povinné v pravidelných stretnutiach operatívne reagovať na situáciu, usmerňovať pracovný tím a kontrolovať plnenie opatrení.

Z: riaditeľ, zdravotná sestra

**2. Plán preventívnych opatrení**

2.1. **Zákaz návštev** v zariadení sociálnych služieb platí od 6.3.2020.

* Zdravý príbuzný, bez cestovateľskej anamnézy môže mať povolené návštevy vo výnimočných prípadoch, ak sa jedná o paliatívneho klienta. O každej návšteve sa vedie osobitný záznam, ktorý návšteva podpíše. Súčasťou je aj prehlásenie o cestovateľskej anamnéze a poučení.
* **Kontakty s rodinnými príslušníkmi** počas zákazu návštev budú mať **klienti** umožnené prostredníctvom telefonického a emailového spojenia:

034/7770050 non-stop

domov@moravskysvatyjan.sk

* **Zákaz opustiť zariadenie** za účelom rodinných návštev, platí **pre klientov** počas zákazu návštev.
* **Dočasné opustenie** zariadenia klientom je možné z dôvodu lekárskeho vyšetrenia v nemocniciachso sprievodom. Akútny zdravotný stav klienta sa bude konzultovať s obvodným lekárom a privolaním RZP. V prípade, že je potrebné odborné vyšetrenie, odborný zákrok, dohodne sa termín a vykoná sa poučenie sprievodnej osoby i klienta o dodržiavaní hygienicko-bezpečnostných opatrení.

Z: riaditeľ, zdravotná sestra, službukonajúci personál

2.2. Prijímanie **nových klientov** do zariadenia

* **Z prirodzeného domáceho prostredia**, po absolvovaní 14 dňovej preventívnej karantény na určenom karanténnom mieste a po 12-tom dni preventívnej karantény absolvovaný test na COVID–19 s negatívnym výsledkom.
* **Zo zariadenia ústavnej zdravotnej starostlivosti** po absolvovaní testu na COVID-19 výsledkom priamo v zariadení ústavne zdravotníckej starostlivosti s negatívnym výsledkom.

Z: riaditeľ

2.3. Zvýšené hygienické opatrenia

* Dôsledne vykonávať dezinfekciu, kľučiek, madiel, vypínačov, stolíkov, postelí, povrchov nábytkov, kuchynky, príborov, pohárov a všetkých plôch dezinfekčnými prostriedkami s virucídnym účinkom: Savo-originál, Chlóramín, Sanytol niekoľkokrát denne a podľa potreby v zmysle dezinfekčného plánu prevádzkového poriadku.
* Dezinfekciu germicídnym žiaričom vykonávať po 20.00 hod. v spoločenských priestoroch denne, po dobu 30 minút. V izbách počas neprítomnosti klientov podľa potreby po dobu 30 minút.
* Dôsledne vykonávať dezinfekciu pracovných plôch, telefónov, klávesníc, myší, monitorov.
* Úkony dezinfekcie evidovať do tlačiva Záznam z výkonov preventívnych opatrení k zabráneniu šírenia koronavírusu a potvrdiť ich výkon podpisom zamestnanca.
* Pravidelne a účinne vetrať vnútorné priestory zariadenia.

Z: zdravotná sestra, službukonajúci personál

2.4. Individuálna ochrana

* Denne merať telesnú teplotu bezkontaktným teplomerom a zistené hodnoty klientov zapisovať do knihy hlásenia a do knihy príchodov a odchodov zistené hodnoty zamestnancov:

- **klientom** 2 x denne, po raňajkách a po večeri, priebežne počas dňa pri podozrení

- **zamestnancom** pri vstupe do zariadenia na výkon služby a odchode z výkonu služby. Ak zamestnanec vykazuje známky ochorenia je povinný to oznámiť hlavnej sestre a opustiť pracovisko.

* Umývať si ruky často mydlom a teplou vodou, minimálne po dobu 20 sekúnd alebo požiť dezinfekčný prostriedok na báze alkoholu doporučeným postupom ( pred odchodom z domu, pri príchode do práce, po použití toalety, po prestávke a pri zmene pracovných činností, pred a po konzumácii jedla a nápojov, pred odchodom z práce a, pri príchode domov a po každom priamom kontakte s inou osobou).
* Nedotýkať sa očí, nosa, úst neumytými rukami.
* Dodržiavať respiračnú hygienu: zakrývať si nos ústa pri kašľaní a kýchaní jednorazovou papierovou vreckovkou a následne ju zahodiť do koša, kašľať a kýchať do zhybu lakťa.
* Používať iba jednorazové papierové obrúsky.
* Vyhýbať sa kontaktu s ľuďmi, ktorí javia príznaky nádchy alebo chrípky.

Z: zdravotná sestra, službukonajúci personál

2.5. Preventívne hygienické opatrenia zavádzať operatívne do života zamestnancov i klientov osvetovou činnosťou: vyvesiť plagáty, zabezpečiť pre klientov nácvik základných hygienických zásad dezinfekcie rúk, apelovať na zodpovednosť a disciplínu v dodržiavaní opatrení a opakovať pravidlá, nacvičovať zručnosti.

Z: zdravotná sestra

2.6. Klientom, ktorí nie sú v izolácii ani v karanténe zabezpečiť krátkodobý pobyt na čerstvom vzduchu s rúškom za výrazného obmedzenia sociálnych kontaktov, pre získanie psychickej a telesnej pohody.

Z: zdravotná sestra službukonajúci personál

2.7. Vybavovanie neodkladných úradných záležitostí

* Úradná osoba ohlási svoj príchod prostredníctvom zvončeka alebo telefónu.
* Úradná osoba komunikuje iba s personálom v priestoroch pred budovou zariadenia, účastníci sú povinní vybaviť sa rúškom a rukavicami.
* Monitoring osôb vstupujúcich do zariadenia, ktoré majú výnimku, je založený na meraní telesnej teploty.

Z: službukonajúci personál

2.8. Chrániť seba i okolie nosením **ochranného rúška**

* U chorej osoby rúško bráni šíreniu infekcie.
* U zdravej osoby rúško chráni pred infekciou.
* Všetci zamestnanci boli vybavený dostatočným počtom rúšok bavlnených o ktoré sú povinní starať sa – prať, žehliť ich a nosiť ich hlavne mimo pracoviska, na pracovisku do vyčerpania zásob zamestnanci používajú jednorazové rúška.
* Klienti v priestoroch zariadenia nemajú povinnosť nosiť rúško, tá vzniká po opustení zariadenia za účelom pobytu na čerstvom vzduchu alebo potreby odborných vyšetrení.
* Klienti, ktorí to zvládnu prevádzajú nácvik správneho používania rúška, pranie a žehlenie rúška vykonáva personál.

Z: každý jednotlivec

**3. Personálne zabezpečenie prevádzky v núdzovom stave**

3.1. Sociálne opatrenia v čase šírenia koronavírusu

* Zamestnávateľ akceptuje OČR rodičom detí mladších ako 11 rokov z dôvodu uzatvorenia škôl a škôlok.
* Zamestnávateľ akceptuje PN, ak zamestnancovi jeho blízky s ktorým žije má podozrenie na ochorenie COVID – 19, alebo má cestovateľskú anamnézu.
* Zariadenie sociálnych služieb so svojou nepretržitou prevádzkou nemôže ponúknuť zamestnancom prácu z domu.
* V prípade, že nastane stav, že zamestnanci sa v kritickom počte nebudú môcť zúčastňovať pracovného procesu v dôsledku sociálnych opatrení alebo v dôsledku ochorenia COVID - 19 a ohrozí sa funkčnosť a existencia prevádzky, vtedy zamestnávateľ:

- koordinuje postup v spolupráci s RÚVZ, obcou, VÚC ...

- osloví dobrovoľníkov z radov, rodinných príslušníkov, občanov a študentov a požiada ich

- využije zamestnancov zo záložných tímov, zamestnancov z iných zariadení sociálnych služieb, nových zamestnancov.

Z: riaditeľ

**4. Sociálne služby počas krízového stavu bez vyhlásenia karantény**

4.1. Monitorovať zdravotný stav klientov a zamestnancov

* Ak sa objavia príznaky s podozrením na koronavírus ako:

**- horúčka – viac ako 38 stupňov**

**- kašeľ**

**- dýchavičnosť**

službukonajúci personál je povinný kontaktovať riaditeľa a zdravotnú sestru, tie následne kontaktujú obvodného lekára a RÚVZ Senica.

* Klientovi s príznakmi sa ihneď nasadí rúško a vykonajú opatrenia podľa pokynov lekára a žiada sa jeho odvoz do nemocnice.
* Použitá bielizeň, obliečky, uteráky klienta s podozrením na koronavírus sa uloží v osobitnom igelitovom vreci, vyperie a vyžehlí sa pri najvyššej možnej teplote. Pri manipulácii s bielizňou používať jednorazové rukavice, vydezinfikovať plochu práčovne a práčku. Po manipulácii s bielizňou si umyť a vydezinfikovať ruky.
* Použité rúška, jednorazové vreckovky klienta s podozrením na koronavírus musí byť uložený v igelitovom vrecku, po naplnení ho treba zviazať, vložiť do ďalšieho vrecka, zviazať a vhodiť do kontajnera.
* Zamestnanec s príznakmi je povinný podstúpiť domácu izoláciu na 14 dní, poprípade ústavnú liečbu.

4.2. Dôležité telefónne linky

* obvodný lekár 034/778 22 68
* RÚVZ Senica 0907 169 312, [se.koronavirus@uvzsr.sk](mailto:se.koronavirus@uvzsr.sk)
* RÚVZ so sídlom v Trnave 0905 903 053
* RÚVZ SR 0917 222 682

4.3. Obmedzovať sociálny kontakt v komunite zariadenia

* R, O, OL, V, podávať klientom v spoločenskej miestnosti za dodržania sociálneho dištancu
* terapeutické aktivity realizovať v malých skupinkách (2-3) spoločenské hry, záujmové a kreatívne činnosti – individuálne.
* odporúča sa sledovať rádiové a televízne vysielanie na izbách, poprípade v spoločenských miestnostiach za dodržania sociálneho dištancu 1,5 m – 2 m medzi osobami.
* nebudú sa vykonávať fakultatívne služby – kaderník, pedikér.
* sociálne služby v pobytovej forme poskytovať v primeranej kvalite.

4.4. Zabezpečiť dostatočné množstvo materiálu aspoň na 1 mesiac

* liekov pre klientov
* trvanlivých potravín- zostaviť krízový jedálny lístok
* čistiacich a dezinfekčných prostriedkov, igelitových vriec
* jednorazových papierových utierok
* OOP: jednorazových rukavíc, rúšok bavlnených i jednorazových
* finančnej hotovosti do výšky finančného limitu pre potreby platby v hotovosti.

Z: riaditeľ, zdravotná sestra, službukonajúci personál

**5.** **Sociálne služby počas krízového stavu s vyhlásením karantény**

5.1**.** Vytvoriť izolačnú miestnosť pre klientov

* Izolačnú miestnosť je potrebné vytvoriť pre klientov z dôvodu:

- podozrenia z nákazy COVID-19 pri úzkom kontakte s chorým na COVID -19

- podozrenia z ochorenia na COVID-19

- ochorenia na COVID-19.

* Izolačná miestnosť sa viditeľne označí a pre ďalších klientov je neprístupná.
* Ak sa u klienta potvrdí ochorenia na COVID-19 a kapacita nemocníc bude preplnená, bude mu zabezpečená domáca izolácia v zariadení:

- pre potreby domácej izolácie bude vyčlenená dvojposteľová izba na krátkodobú izoláciu

* Vzhľadom na obmedzené priestorové možnosti zariadenia, ako i skutočnosť, že zariadenie sociálnych služieb iba zabezpečuje zdravotnícku starostlivosť, **budeme trvať na prevoze** klienta, u ktorého sa ochorenia na COVID-19 potvrdí, do ústavného zdravotníckeho zariadenia na hospitalizáciu, kde mu bude poskytnutá adekvátna zdravotnícka starostlivosť.
* Pred prevozom chorého klienta do zdravotníckeho zariadenia je potrebné nachystať ZKP, lieky a všetky dôležité údaje pre pohotové informovanie lekára.
* **Karanténa objektu sa vyhlási na základe rozhodnutia RÚVZ**.

Z: krízový štáb

5.2. Príprava na zaistenie prevádzky na obdobie 14 dní počas karantény

* Sú vytvorené 2 pracovné tímy, so súhlasom zamestnancov, ktoré budú zabezpečovať prevádzku 24/7 po dobu 14 dní.
* Nariadené hygienicko-epidemiologické opatrenia budú vykonávané v určitých intervaloch a budú kontrolované.
* Počas trvania ohniska sa bude vykonávať priebežná a po ukončení záverečná ohnisková dezinfekcia
* Príjem nových klientov nie je povolený až do zániku ohniska.
* Sociálne služby sú obmedzené iba na základnú podporu: hygiena, strava, podávanie liekov, upratovanie, pranie.
* Klienti sú najmä na izbách, preferuje sa televízia, rozhlas, vychádzky v areáli individuálne, najviac vo dvojici.
* Terapeutické aktivity sa nevykonávajú.
* Strava sa klientom podáva na izbách.

Z: krízový štáb, krízový tím

5.3. Reprofilizácia lôžok

* Karanténa malého počtu klientov bude prebiehať v na to určenej izbe

V prípade veľkého počtu chorých klientov, by boli v karanténe klienti zdraví.

* Pri úmrtí väčšieho počtu klientov na COVID – 19 priamo v zariadení a pri zlyhaní pohrebnej služby, budú mŕtve telá uložené do priestorov vyčlenenej kúpeľne.

Z: krízový štáb

5.4. Postup pri starostlivosti o infikovaného klienta

* Izolačná miestnosť bude viditeľne označená, v miestnosti bude zriadená dezinfekčná zóna a uzatvárateľná nádoba na použité OOP
* Prípravu materiálu a pomôcok si zabezpečí opatrovateľský personál pred vstupom do izby
* Úprava prostredia klienta sa bude zabezpečovať obsluhujúcim personálom podľa potreby
* Vstup do izolačnej miestnosti bude pre personál umožnený iba za predpokladu, že má všetky OOP: rukavice, rúško, štít, čiapku, kombinézu( plášť), návleky na obuv.
* Výstup z izolačnej miestnosti personál zrealizuje po prevedení obslužných úkonov, pred dverami si personál kontaminované jednorazové OOP uskladní do igelitového vrecka, zviaže, hodí do nádoby pre odpad s vekom, vydezinfikuje ruky, vyjde z izby vydezinfikuje si s asistenciou kombinézu.
* Po ukončení zmeny sa personál osprchuje, pracovný odev zviaže do plastového vreca a odloží do priestoru pred budovou na vypratie.

Z: krízový tím

5.5. Priestory pre oddych a nočný odpočinok pre zamestnancov pracujúcich s klientmi v karanténe

* Vhodným priestorom pre oddych zamestnancov bude jedálenská miestnosť, pre jedného zamestnanca bude zabezpečená pohovka na oddych. Opatrovateľka po nočnej zmene bude oddychovať na pohovke.
* Miesta pre odpočinok budú vybavené paplónom, vankúšom, dekou, posteľnou bielizňou, uterákom.
* V priestoroch šatne budú mať zamestnanci svoj civilný a pracovný odev uložený na 7 dní, pranie šatstva bude zabezpečené v práčovni.

Z: krízový štáb

5.6. Priestory na oddych a nočný odpočinok pre zamestnancov, ktorí pracujú s klientmi, ktorí nie sú v karanténe

* Vhodné priestory pre oddych zamestnancov bude ambulantná miestnosť zariadenia vybavená 2 kreslami pre 2 zamestnancov a posteľou. Opatrovateľka po nočnej zmene bude oddychovať v týchto priestoroch.
* Miesta pre odpočinok budú vybavené paplónom, vankúšom, dekou, posteľnou bielizňou, uterákom.
* V priestoroch šatne budú mať zamestnanci svoj civilný a pracovný odev uložený na 7 dní, pranie šatstva bude zabezpečené v práčovni.

Z: krízový štáb

5.7**.** Zaistenie stravy

* Strava pre potreby zariadenia bude zaistená dodávateľsky.
* Je zostavený týždenný krízový jedálny lístok.

Z: krízový tím

5.8. Manipulácia s bielizňou

* Znečistená bielizeň a ošatenie sa ukladá do igelitových vriec a odnáša do priestorov pred budovy zariadenia. Odtiaľ sa prevezme, odnesie do práčovne, vyperie, vyžehli.
* Čistá bielizeň a šatstvo sa prinesie do chodby  novej budovy zariadenia, odkiaľ ju následne prevezme personál, rozdelí a uloží do skríň.

Z: krízový tím

5.9. Manipulácia s odpadmi

* Biologický odpad (jednorazové OOP, inkontinenčné pomôcky...), bude uskladnený v plastových vreciach a v nádobe s uzatvárateľným vekom umiestnená pred karanténnou budovou.
* Komunálny odpad bude uskladnený vo vreciach a ním budú plnené kontajnery.
* V prípade kolapsu odvozu odpadu odpad v nádobách alebo vreciach sa bude skladovať na vyhradenej ploche pri vstupnej bráne.

Z: krízový tím

5.10. Podpora prijímateľov a zamestnancov sociálnych služieb

* Komunikácia musí byť jasná, zrozumiteľná, adresná.
* Opakovanie a tréning hygienických a bezpečnostných opatrení musia byť pravidelné.
* Porady so zamestnancami a stretnutia s klientmi musia byť kratšie a častejšie.
* Pomoc rodine v kontaktoch s príbuzným, našim klientom musí byť ústretová ale bezpečná.
* Pomoc zorientovať sa klientom v informáciách musí byť v rovnováhe s ich potrebou pre ich život (odbúravať stres, strach).
* Smerovanie v práci musí viesť k pomoci, nie s sebaobetovaniu, treba myslieť na svoje hranice.
* Psychohygiena je dôležitá na uvoľnenie stresu – zastaviť sa správne dýchať, odreagovať sa

vyrozprávať sa z negatívnych pocitov, z únavy, nájsť si spriaznenú dušu.

* Ocenenie seba, svojich kolegov napomáha k dosiahnutiu pocitu radosti z vykonanej práce.

**6. Opatrenia hospodárskej mobilizácie**

* Členovia krízového štábu: riaditeľ, zdravotná sestra, a krízového tímu opatrovateľky 3, upratovačky 2, pomocné pracovníčky 2 počas karantény objektu zotrvávajú v uzatvorenom objekte zariadenia 24/7, pričom je v predstihu zabezpečené oboznámenie zainteresovaných s odporúčaniach pre pobyt v zariadení počas vyhlásenia karantény.
* Domov MUDr. Dallosa, n. o. bol určený MPSVR SR od 28 apríla 2020 ako **subjekt hospodárskej** **mobilizácie** s povinnosťou zabezpečiť plnenie sociálneho opatrenia najmä:

- riešiť situáciu s výpadkami zamestnancov, zabezpečiť dodržiavanie všetkých preventívnych opatrení a výkon ošetrovateľských úkonov, plniť ochranné preventívne opatrenia a zabezpečovať ochranné pracovné pomôcky, ako aj ochranné pomôcky pre klientov, žiadať zabezpečenie ochranných pomôcok na VÚC.

- ďalej platí povinnosť poskytovať, vykonávať a zabezpečovať poskytovanie odborných, obslužných a ďalších činností v rozsahu vymedzenom zákonom o sociálnych službách pre ZPS a DSS

- všetkým zamestnancom zariadenia sociálnych služieb Nezábudka Kúty, n.o sa ukladá pracovná povinnosť a zákaz uplatnenia práva na štrajk.

Z: Krízový štáb, krízový tím

Mgr. Jaroslav Bako

riaditeľ n.o.